യുവതി മരിച്ച സംഭവം കൊലപാതകം ഭര്ത്താവ് അറസ്റ്റില് അന്പലപ്പുഴ: യുവതിയെ വീട്ടില് മരിച്ച നിലയില് കണ്ട സംഭവം കൊലപാതകം. ഭര്ത്താവ് അറസ്റ്റില്. കൊട്ടാരക്കര പള്ളിക്കല് പുത്തന്വീട്ടില് സുനിലി 40 നെയാണ് അന്പലപ്പുഴ പോലീസ് അറസ്റ്റ് ചെയ്തത്. ഒപ്പം താമസിച്ചിരുന്ന കൈനോട്ടക്കാരിയായ മോളമ്മയാണ് മരിച്ചത്. ഇരുവരുടെയും രണ്ടാം വിവാഹമായിരുന്നു. മൂന്നു മാസം മുന്പാണ് ഇവര് തോട്ടപ്പള്ളിയില് താത്കാലികമായി താമസമാരംഭിച്ചത്. തിങ്കളാഴ്ച ഉച്ചയോടെ യുവതി വീട്ടില് കുഴഞ്ഞു വീണിരുന്നു. പിന്നീട് മെഡിക്കല് കോളജ് ആശുപത്രിയിലെത്തിച്ചെങ്കിലും മരണം സ്ഥിരീകരിച്ചു. പോസ്റ്റ്മോര്ട്ടത്തില് യുവതിയുടെ തലയ്ക്കും വയറിനും പരിക്കേറ്റതായി കണ്ടു. തുടര്ന്നു നടത്തിയ ചോദ്യം ചെയ്യലിലാണ് യുവതിയെ മര്ദിച്ചതായി സുനില് പോലീസിനോട് സമ്മതിച്ചത്. സുനിലിന്റെ മര്ദനമാണ് മരണകാരണമെന്നു പോലീസ് പറഞ്ഞു.